कैबिनेट विस्तार पर चर्चा की; पार्टी अध्यक्ष खड़गे से भी मुलाकात संभव
Karnataka CM Siddharmaiya and Deputy CM DK Shiv Kumar meeting with Congress leadership; कर्नाटक के CM सिद्धारमैया और डिप्टी CM डीके शिवकुमार बुधवार को दिल्ली में कांग्रेस अध्यक्ष मल्लिकार्जुन खड़गे समेत अन्य नेताओं से मुलाकात करेंगे।
कर्नाटक के मुख्यमंत्री सिद्धारमैया और डिप्टी CM डीके शिवकुमार ने गुरुवार को कर्नाटक के इंचार्ज रणदीप सुरजेवाला और पार्टी महासचिव केसी वेणुगोपाल के साथ मीटिंग की। पार्टी के वॉर रूम 15, गुरुद्वार रकाबगंज रोड में हुई मीटिंग में स्टेट कैबिनेट के विस्तार पर चर्चा हुई।
इससे पहले सिद्धारमैया और डीके ने वेणुगोपाल के साथ उनके निवास पर चर्चा की थी। दोनों नेता आज कांग्रेस अध्यक्ष मल्लिकार्जुन खड़गे समेत अन्य नेताओं से भी मुलाकात कर सकते हैं।
डीके ने पार्टी में फूट की अफवाहों को नकारा
कर्नाटक कांग्रेस अध्यक्ष डीके शिवकुमार बुधवार को ही दिल्ली पहुंच गए थे। वहीं, सिद्धारमैया रात को दिल्ली पहुंचे। डीके ने दिल्ली पहुंचकर पार्टी के भीतर फूट की अफवाहों को नकार दिया। उन्होंने कहा कि स्टेट पार्टी प्रेसिडेंट के तौर पर मैं बता सकता हूं कि ऐसा कुछ नहीं है। कोई भी अंदरूनी मुद्दा नहीं है।
जल्द हो सकता है कैबिनेट विस्तार
डीके ने कहा कि ये एक रूटीन दौरा है। हमें जल्द से जल्द कैबिनेट विस्तार करना है। उस पर काम चल रहा है। हम राज्य से जुड़े मुद्दों पर पार्टी के सीनियर नेताओं से चर्चा करेंगे। 20 मई को सिद्धारमैया और डीके के साथ 8 मंत्रियों ने शपथ ली थी। हालांकि अभी तक मंत्रियों को पोर्टफोलियो नहीं दिए गए हैं। कर्नाटक सरकार में अधिकतम 34 मंत्री ही हो सकते हैं। ऐसे में जल्द ही कैबिनेट विस्तार होने की संभावना है।
कर्नाटक से जुड़ी ये खबरें भी पढ़ें...
कर्नाटक के मंत्री बोले- सिद्धारमैया ही 5 साल CM रहेंगे:एमबी पाटिल ने कहा- पार्टी हाईकमान की तरफ से ढाई-ढाई साल जैसा कोई फॉर्मूला नहीं
सिद्धारमैया कर्नाटक में 5 साल तक मुख्यमंत्री रहेंगे। राज्य में ढाई-ढाई साल तक सत्ता के समझौते जैसा कोई फॉर्मूला नहीं है। कर्नाटक के कैबिनेट मंत्री और कांग्रेस विधायक एमबी पाटिल ने बताया कि ऐसा कोई प्रस्ताव होता तो पार्टी हाईकमान और महासचिव केसी वेणुगोपाल इसकी जानकारी प्रदेश इकाई को जरूर देते। पूरी खबर पढ़ें...
कांग्रेस ने कर्नाटक विधानसभा का शुद्धिकरण किया:गंगाजल और गौ-मूत्र छिड़का, हनुमान चालीसा पढ़ी; एक विधायक बैलगाड़ी से पहुंचे
कांग्रेस पार्टी ने 22 मई को कर्नाटक विधानसभा का शुद्धिकरण किया। पार्टी नेताओं ने विधानसभा भवन में गंगाजल और गौ-मूत्र छिड़का और हवन-पूजन के बाद हनुमान चालीसा का पाठ किया। कांग्रेस का कहना था कि भाजपा ने विधानसभा को अपने भ्रष्टाचार से दूषित कर दिया था। पूरी खबर पढ़ें...
सिद्धारमैया कैबिनेट के 9 मंत्री करोड़पति, सब पर क्रिमिनल केस: डीके सबसे अमीर, खड़गे के बेटे महज 16.83 करोड़ के मालिक
कर्नाटक में सिद्धारमैया कैबिनेट में शपथ लेने वाले सभी 9 मंत्रियों पर क्रिमिनल केस दर्ज हैं। सबसे ज्यादा 19 केस डिप्टी CM डीके शिवकुमार पर और 13 केस मुख्यमंत्री सिद्धारमैया पर दर्ज हैं। इतना ही नहीं, ये सभी मंत्री करोड़पति भी हैं। यह जानकारी कर्नाटक इलेक्शन वॉच और एसोसिएशन फॉर डेमोक्रेटिक रिफॉर्म्स (ADR) रिपोर्ट में दी गई है। पढ़ें पूरी खबर...